איזבל מארי גוזה

איזבל מארי גוזה (בגרמנית: Isabel Marie Gose; נולדה ב-9 במאי 2002) היא שחיינית גרמנייה, זוכת מדליית ארד אולימפית (פריז 2024) במשחה ל-1500 מטר חופשי, סגנית אלופת העולם (דוחה 2024) במשחה ל-800 מטר חופשי, זוכת שתי מדליות ארד באליפות העולם (דוחה 2024) במשחים ל-400 מטר חופשי ול-1500 מטר חופשי ואלופת אירופה (רומא 2022) במשחה ל-400 מטר חופשי. 
 
== ביוגרפיה ==

===2021===
באולימפיאדת טוקיו שנערכה בסוף יולי היא סיימה במקום שישי במשחה ל-400 מטר חופשי בתוצאה של 4:04.98 דקות, בשלב המוקדמות היא קבעה שיא לאומי חדש של 4:03.21 דקות, במקום תשיעי במשחה ל-800 מטר חופשי בתוצאה של 8:21.79 דקות ובמקום 11 במשחה ל-200 מטר חופשי בתוצאה של 1:57.07 דקות, בשלב המוקדמות היא קבעה תוצאה של 1:56.80 דקות ועלתה מהמקום התשיעי למשחה חצי הגמר. נוסף לכך, היא סיימה במקום שישי במשחה שליחות 4x200 מטר חופשי בתוצאה של 7:53.89 דקות, כשחיינית ראשונה היא קבעה תוצאה של 1:58.63 דקות. 

===2022===
====אלופת אירופה====
באליפות אירופה שנערכה ברומא, איטליה באוגוסט היא זכתה ב-3 מדליות, אחת מכל סוג. מדליית זהב במשחה ל-400 מטר חופשי בתוצאה של 4:04.13 דקות, לפני סימונה קואדרלה מאיטליה (4:04.77 דקות) ואינה קשלי מהונגריה (4:08.00 דקות), מדליית כסף במשחה ל-800 מטר חופשי בתוצאה של 8:22.01 דקות, אחרי סימונה קואדרלה (8:20.54 דקות) ולפני מרב טונסל מטורקיה (8:24.33 דקות) ומדליית ארד במשחה ל-200 מטר חופשי בתוצאה של 1:57.09 דקות, אחרי מריט סטיינברכן מהולנד (1:56.36 דקות) ופריה אנדרסון מהממלכה המאוחדת (1:56.52 דקות).

===2023===
באליפות העולם שנערכה בפוקואוקה, יפן ביולי היא סיימה במקום חמישי במשחה ל-800 מטר חופשי בתוצאה של 8:17.95 דקות, במקום שישי במשחה ל-1500 מטר חופשי בתוצאה של 15:54.58 דקות	ובמקום שביעי במשחה ל-400 מטר חופשי בתוצאה של 4:05.27 דקות, בשלב המוקדמות היא קבעה שיא לאומי חדש של 4:03.02 דקות ועלתה מהמקום הרביעי למשחה הגמר.

===2024===
====סגנית אלופת עולם====
באליפות העולם שנערכה בדוחה, קטר בפברואר היא זכתה ב-3 מדליות, 1 כסף ו-2 ארד. מדליית כסף במשחה ל-800 מטר חופשי בשיא אישי חדש של 8:17.53 דקות, אחרי סימונה קואדרלה מאיטליה ולפני אריקה פיירוות'ר מניו זילנד (8:22.26 דקות). מדליות ארד במשחה ל-400 מטר חופשי בשיא אישי חדש של 4:02.39 דקות, אחרי אריקה פיירוות'ר (3:59.44 דקות) ולי בינגג'יה מהרפובליקה העממית של סין (4:01.62 דקות) ובמשחה ל-1500 מטר חופשי בתוצאה של 15:57.55 דקות, אחרי סימונה קואדרלה (15:46.99 דקות) ולי בינגג'יה (15:56.62 דקות).
====מדליית ארד אולימפית====
באולימפיאדת פריז שנערכה בסוף יולי תחילת אוגוסט היא זכתה במדליית ארד במשחה ל-1500 מטר חופשי בשיא לאומי חדש של 15:41.16 דקות, אחרי קייטי לדקי מארצות הברית שקבעה שיא אולימפי חדש של 15:30.02 דקות ואנסטסיה קירפיצ'ניקובה מצרפת שאף היא קבעה שיא לאומי חדש של 15:40.35 דקות. נוסף לכך, היא סיימה פעמיים במקום חמישי במשחה ל-400 מטר חופשי בשיא לאומי חדש של 4:02.14 דקות ובמשחה ל-800 מטר חופשי בתוצאה של 8:17.82 דקות ובמקום עשירי במשחה שליחות 4x200 מטר חופשי בתוצאה של 7:55.57 דקות, כשחיינית ראשונה היא קבעה תוצאה של 1:58.63 דקות.

== שיאים אישיים ==
===בריכה אולימפית===
* 200 מטר חופשי: 1:56.80 דקות (2021)
* 400 מטר חופשי: 4:02.14 דקות (2024), שיא גרמניה
* 800 מטר חופשי: 8:17.53 דקות (2024)
* 1500 מטר חופשי: 15:41.16 דקות (2024), שיא גרמניה

===בריכת 25 מטר===
* 200 מטר חופשי: 1:54.64 דקות (2019)
* 400 מטר חופשי: 3:58.91 דקות (2019)
* 800 מטר חופשי: 8:08.26 דקות (2021)
* 1500 מטר חופשי: 15:25.50 דקות (2023)

== ראו גם ==

==קישורים חיצוניים==
* 

קטגוריה:שחייניות חופשי
קטגוריה:שחייניות גרמניות
קטגוריה:אלופות אירופה בשחייה
קטגוריה:שחייניות באולימפיאדת טוקיו (2020)
קטגוריה:שחייניות גרמניות באולימפיאדת פריז (2024)
קטגוריה:זוכות מדליית ארד אולימפית מגרמניה
קטגוריה:זוכות מדליית ארד אולימפית: שחייה
קטגוריה:ילידות 2002